ai4bharat/Pralekha huggingface dataset:
পরমাণুশক্তিদপ্তর
কেন্দ্রীয় মন্ত্রী ডঃ জিতেন্দ্র বলেছেন কুড়ানকুলাম পরমাণু বিদ্যুৎ কেন্দ্রের প্রতিটি ১ হাজার মেগাওয়াট ক্ষমতাসম্পন্ন চারটি ইউনিটের কাজ শেষ হবে ২০২৭-এ
নয়াদিল্লি, ৮ ডিসেম্বর ২০২২
কেন্দ্রীয় বিজ্ঞান, প্রযুক্তি, ভূ-বিজ্ঞান দপ্তরের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, জন-অভিযোগ, পেনশন, পরমাণু শক্তি এবং মহাকাশ মন্ত্রকের প্রতিমন্ত্রী ডঃ জিতেন্দ্র সিং বলেছেন, বর্তমানে কুড়ানকুলাম পরমাণু বিদ্যুৎ কেন্দ্রের প্রতিটি ১ হাজার মেগাওয়াট ক্ষমতাসম্পন্ন ১ এবং ২ নম্বর ইউনিট দুটি ইতিমধ্যেই কাজ শুরু করেছে। বাকি প্রতিটি ১ হাজার মেগাওয়াট ক্ষমতাসম্পন্ন চারটি ইউনিট তৈরি করা হচ্ছে। সম্পূর্ণ হওয়ার পর ২০২৭-এর মধ্যে কুড়ানকুলামের পূর্ণ ক্ষমতা ৬ হাজার মেগাওয়াট হবে বলে আশা করা হচ্ছে।
রাজ্যসভায় এক প্রশ্নের জবাবে বিবৃতি দিয়ে৮ ডঃ জিতেন্দ্র সিং বলেন, কুড়ানকুলামের প্রস্তাবিত ক্ষমতা ৬ হাজার মেগাওয়াট, যার মধ্যে আছে ছয়টি পরমাণু চুল্লি যার প্রতিটি ১ হাজার মেগাওয়াট ক্ষমতাসম্পন্ন। প্রথম দুটি ইউনিট অর্থাৎ, কেকেএনপিপি-১ এবং ২  কাজ শুরু করেছে। বাকি চারটি অর্থাৎ কেকেএনপিপি-৩ এবং ৪  এবং কেকেএনপিপি-৫ ও ৬  নির্মাণাধীন।
পরমাণু বিদ্যুৎ কেন্দ্রে উৎপাদিত শক্তি  বিভিন্ন রাজ্য এবং কেন্দ্রশাসিত অঞ্চলকে সময়ে সময়ে বরাদ্দ করে থাকে শক্তি মন্ত্রক। কেরলে কেকেএনপিপি-১ এবং ২ থেকে নিয়মিত ২৬৬ মেগাওয়াট বরাদ্দ করা হয় বরাদ্দ বহির্ভূত সংস্থান ছাড়াও। বর্তমানে কেরল কেকেএনপিপি-১ থেকে বরাদ্দকৃত এবং বরাদ্দ বহির্ভূত হিসেবে ১৩.৪৮ শতাংশ বিদ্যুৎ পেয়ে থাকে। নির্মীয়মান বিদ্যুৎ কেন্দ্রগুলি অর্থাৎ, কেকেএনপিপি-৩ ও ৪ এবং কেকেএনপিপি-৫ ও ৬ থেকে যে বিদ্যুৎ উৎপাদন হবে তা বরাদ্দের বিষয়ে শক্তি মন্ত্রক পরে সিদ্ধান্ত নেবে এবং যথাসময়ে জানিয়ে দেবে।
(PG/AP/DM/
নির্বাচনকমিশন
লোকসভা ২০১৯-এর গণনার তাৎক্ষণিক প্রবণতা এবং ফলাফল
নয়াদিল্লি, ২২ মে, ২০১৯
লোকসভা নির্বাচন, ২০১৯-এর ভোটগণনা ২৩শে মে অনুষ্ঠিত হবে। এরই পরিপ্রেক্ষিতে নির্বাচন কমিশন তথ্যপ্রযুক্তি-ভিত্তিক একটি নতুন উদ্যোগ নিয়েছে, যার মাধ্যমে সমস্ত রাজ্য / কেন্দ্রশাসিত অঞ্চলের গণনাকেন্দ্রগুলি থেকে ফলাফলের তাৎক্ষণিক প্রবণতা এবং চূড়ান্ত ফলাফল জানা যাবে। নির্বাচন কমিশনের নিজস্ব ওয়েবসাইট – https://results.eci.gov.in এবং ভোটার হেল্পলাইন অ্যাপ থেকেও প্রবণতা ও ফলাফল জানা যাবে। ভোটগণনার দিন সকাল ৮টা থেকে প্রবণতা ও ফলাফল জানানো শুরু হবে এবং নিরবচ্ছিন্নভাবে তা আপডেট করা হবে।
ভোটার হেল্পলাইন অ্যাপটি গুগ্ল প্লে স্টোর অথবা অ্যাপল প্লে স্টোর থেকে ডাউনলোড করা যাবে। এই প্রথম স্মার্ট ফোনের মাধ্যমে নাগরিকদের জন্য ভোটের ফলাফল জানানোর এই ধরণের ব্যবস্থা করা হচ্ছে। তাঁরা এগিয়ে / পিছিয়ে থাকা প্রার্থীদের ভোটের হিসাব, রাজ্য ও লোকসভা কেন্দ্রগুলির হিসাবও এই অ্যাপ থেকে পেতে পারবেন। এছাড়া, নাগরিকরা তাঁদের পছন্দের প্রার্থীকে নির্বাচন করে ভোটার হেল্পলাইন অ্যাপের মাধ্যমে সংশ্লিষ্ট প্রার্থীর ফলাফলের তাৎক্ষণিক প্রবণতাও জানতে পারবেন। এছাড়াও, নির্বাচন কমিশনের পক্ষ থেকে মুখ্য নির্বাচন আধিকারিক / রিটার্নিং অফিসার / জেলা নির্বাচন আধিকারিকদের দপ্তরে ডিজিটাল ডিসপ্লে প্যানেলের মাধ্যমে ভোটগণনার প্রবণতা ও চূড়ান্ত ফলাফল জানানো হবে।
CG/PB/DM
(Visitor Counter : 176
প্রধানমন্ত্রীরদপ্তর
মুম্বাইয়ের জুহু সমুদ্র সৈকতে ক্লিনাথন আয়োজনে প্রধানমন্ত্রীর প্রশংসা
নয়াদিল্লি, ১২ সেপ্টেম্বর ২০২২
মুম্বাইয়ের জুহু সমুদ্র সৈকতে ক্লিনাথন আয়োজন সংক্রান্ত ডা. জিতেন্দ্র সিং-এর এক ট্যুইট সকলের সঙ্গে প্রধানমন্ত্রী শ্রী নরেন্দ্র মোদী ভাগ করে নিয়েছেন। তিনি এই উদ্যোগের প্রশংসা করেছেন। ক্লিনাথন-এ জনগণের অংশগ্রহণের প্রশংসা করে প্রধানমন্ত্রী বলেন, আমাদের সমুদ্র সৈকতকে পরিষ্কার-পরিচ্ছন্ন রাখার উদ্যোগ অত্যন্ত গুরুত্বপূর্ণ।
এক ট্যুইট বার্তায় প্রধানমন্ত্রী বলেছেন –
“দারুণ ব্যাপার ... যাঁরা এই উদ্যোগে যুক্ত হয়েছেন তাঁরা প্রশংসার দাবিদার।
ভারতের দীর্ঘ এবং সুন্দর সমুদ্র সৈকত রয়েছে এবং আমাদের সমুদ্রতটকে পরিষ্কার-পরিচ্ছন্ন রাখার বিষয়টি অত্যন্ত গুরুত্বপূর্ণ।”
PG/CB/DM
(
রেলমন্ত্রক
সাঁতরাগাছি এবং এমজিআর চেন্নাই সেন্ট্রাল স্টেশনের মধ্যে উৎসব মরশুমে বিশেষ ট্রেন পরিষেবা
কলকাতা, ৪ নভেম্বর, ২০২১
ছট্ উৎসবের সময় অতিরিক্ত যাত্রী ভিড় সামাল দিতে দক্ষিণ- পূর্ব রেল সাঁতরাগাছি - এমজিআর চেন্নাই সেন্ট্রাল - সাঁতরাগাছির মধ্যে বিশেষ ট্রেন চালানোর সিদ্ধান্ত নিয়েছে। সাঁতরাগাছি থেকে বিশেষ এই ট্রেনটি আগামীকাল ছাড়বে। অবশ্য, চেন্নাই সেন্ট্রাল স্টেশন থেকে বিশেষ ট্রেনটি গতকালই সাঁতরাগাছির উদ্দেশ্যে যাত্রা শুরু করেছে।
সাঁতরাগাছি - এমজিআর চেন্নাই সেন্ট্রাল স্পেশাল  ট্রেনটি আগামীকাল সাঁতরাগাছি থেকে বেলা ২টো ৫৫ মিনিটে ছেড়ে এমজিআর চেন্নাই সেন্ট্রাল স্টেশন পৌঁছোবে পরদিন বিকেল ৪টে ৫০ মিনিট নাগাদ। ফিরতি পথে বিশেষ এই ট্রেনটি  এমজিআর চেন্নাই সেন্ট্রাল স্টেশন থেকে বিকেল ৫টা ৪৫ মিনিটে ছেড়ে সাঁতরাগাছি পৌঁছোবে পরদিন রাত্রি ১১টা ৪৫ মিনিট নাগাদ।
বিশেষ এই ট্রেনটিতে দুটি বাতানুকূল থ্রি টিয়ার, নটি স্লিপার ক্লাস এবং সাতটি সাধারণ দ্বিতীয় শ্রেণীর কামরা থাকছে। যাত্রাপথে ট্রেনটি দক্ষিণ -পূর্ব রেলের খড়গপুর ও বালাসোর স্টেশনে থামবে।
SSS/BD/AS/
(Visitor Counter : 9
ক্ষুদ্র, অতিক্ষুদ্রওমাঝারিশিল্পমন্ত্রক
নারকেলের ছোবড়া এবং নারকেলের ছোবড়াজাত পণ্য রপ্তানী ক্ষেত্রে ভারত রেকর্ড করেছে
নয়াদিল্লী, ১৫ জুলাই, ২০২০
২০১৯-২০ অর্থবর্ষে ভারত নারকেলের ছোবড়া এবং নারকেলের ছোবড়াজাত পণ্য রপ্তানী ক্ষেত্রে সর্বকালীন রেকর্ড করেছে। এই সময়কালে ভারত ২ হাজার ২৭৫৭.৯০ কোটি টাকার নারকেল ছোবড়া এবং ছোবড়াজাত পণ্য রপ্তানী করেছে। ২০১৮-১৯ অর্থবর্ষে এই রপ্তানীর পরিমাণ ছিল ২ হাজার ৭২৮.০৪ কোটি টাকা। ২০১৯-২০ অর্থবর্ষে ৯ লক্ষ ৮৮ হাজার ৯৯৬ মেট্রিক টন নারকেল ছোবড়া এবং ছোবড়াজাত পণ্য রপ্তানী করা হয়েছে। সেখানে ২০১৮-১৯ অর্থবর্ষে রপ্তানীর পরিমাণ ছিল ৯ লক্ষ ৬৪ হাজার ৪৬ মেট্রিক টন। নারকেলের ছোবড়া এবং ছোবড়াজাত পণ্য রপ্তানী বৃদ্ধির সঙ্গে সঙ্গে এই পণ্য উৎপাদনে যুক্ত বিভিন্ন সংস্থাগুলির সংখ্যাও বৃদ্ধি পেয়েছে। নারকেলের ছোবড়া এবং ছোবড়াজাত পণ্য রপ্তানী করে দেশের মোট ১ হাজার ৩৪৯.৬৩ কোটি টাকা আয় হয়েছে। বিভিন্ন বন্দর থেকে নারকেলের ছোবড়া এবং ছোবড়াজাত পণ্য রপ্তানী করা হয়েছে, তারমধ্যে প্রথম স্থানে রয়েছে তুতিকোরিন। এই বন্দর থেকে ৫ লক্ষ ১৯ হাজার ১৪৪ মেট্রিক টন নারকেলের ছোবড়া এবং ছোবড়াজাত পণ্য রপ্তানী করা হয়েছে। কলকাতা বন্দর থেকে১৩১.৮৯ লক্ষ টাকার ১১৩ মেট্রিক টন পণ্য রপ্তানী করা হয়েছে।
(CG/SS/NS
মৎস্য ও পশু পালন এবং দুগ্ধশিল্প মন্ত্রক
এভিয়েন ইনফ্লুয়েঞ্জা : দেশে সর্বশেষ পরিস্থিতি
নতুন দিল্লি, ১২ জানুয়ারি, ২০২১
দেশে এভিয়েন ইনফ্লুয়েঞ্জা বা পাখির মড়কের সংক্রমণ অব্যাহত রয়েছে। আজ রাজস্থানের ঝুনঝুনু জেলা থেকেও মৃত কাকের নমুনা পরীক্ষায় এই রোগের সংক্রমণ ছড়ানোর প্রমাণ মিলেছে। এছাড়াও, এভিয়েন ইনফ্লুয়েঞ্জা, পরিভাষায় যা এইচ৫এন১ নামে পরিচিত – এর সংক্রমণের প্রমাণ কানপুরের চিড়িয়াখানায় মৃত কাক ও বকের নমুনা পরীক্ষায় প্রমাণিত হয়েছে। এছাড়াও, হিমাচলপ্রদেশের কাংড়া জেলায় জাগনলি ও ফতেহপুর গ্রামেও মৃত কাকের দেহে এই ভাইরাসের উপস্থিতির প্রমাণ মিলেছে। মধ্যপ্রদেশের ঝাবুয়ায় এভিয়েন ইনফ্লুয়েঞ্জার সংক্রমণ ছড়ানোর প্রমাণ পাওয়া গেছে। ভোপালে আজ ন্যাশনাল ইনস্টিটিউট অফ্ হাই সিকিউরিটি অ্যনিম্যাল ডিজিজেজ প্রতিষ্ঠানে নমুনা পরীক্ষার পর এই সংক্রমণ ধরা পড়ে।
কেন্দ্রীয় গবাদি পশুপালন ও ডেয়ারি দপ্তরের জারি করা পরামর্শ অনুযায়ী এই সংক্রমণের প্রেক্ষিতে রাজ্যগুলিকে জৈব নিরাপত্তা সুরক্ষা বলয় সুনিশ্চিত করার জন্য প্রয়োজনীয় নমুনা পরীক্ষায় উৎসাহ দেওয়া হচ্ছে। পাখির মৃতদেহের নমুনা পরীক্ষার মাধ্যমে মহারাষ্ট্রে এভিয়েন ইনফ্লুয়েঞ্জা সংক্রমণ ছড়িয়ে পড়ার বিষয়টি নিশ্চিত হওয়ার পর সংক্রমণের একাধিক উৎস কেন্দ্র মহারাষ্ট্র ও গুজরাতের বিভিন্ন জায়গায় কেন্দ্রীয় দল পাঠানো হচ্ছে।
প্রধানত পাখিক মড়কের জন্য পরিচিত এভিয়েন ইনফ্লুয়েঞ্জার ব্যাপারে জনসচেতনতা গড়ে তুলতে বিভিন্ন গণ মাধ্যমে ব্যাপক প্রচার চালানো হচ্ছে। এজন্য ট্যুইটারের মতো সোশাল মিডিয়া প্ল্যাটফর্মকেও কাজে লাগানো হচ্ছে। রাজ্যগুলিকে পর্যাপ্ত পিপিই কিট এবং পক্ষী নিধনের জন্য প্রয়োজনীয় সরঞ্জামের বন্দ্যোবস্ত করতে পরামর্শ দেওয়া হচ্ছে।
বিজ্ঞানওপ্রযুক্তিমন্ত্রক
এক নতুন উন্নত প্রযুক্তি খুব শীঘ্রই বর্জ্য জলের পুনর্ব্যবহারকে সাশ্রয়ী এবং দীর্ঘমেয়াদি করতে সাহায্য করবে
নতুন দিল্লী ২৫ শে অগাস্ট,২০২১
এক নতুন উন্নত প্রযুক্তি খুব শীঘ্রই বর্জ্য জলের পুনর্ব্যবহারকে সাশ্রয়ী এবং দীর্ঘমেয়াদি করতে সাহায্য করবে। এই প্রযুক্তিতে ইউ ভি-ফোটোক্যাটালিসিশ প্রক্রিয়া ব্যবহার করা হবে,যার মাধ্যমে পুরসভাগুলির নর্দমার জল এবং উচ্চ দূষিত শিল্পক্ষেত্রের জলকে পুনর্ব্যবহারের পরিমান বৃদ্ধিতে সাহায্য করবে ।
জল সঙ্কট ক্রমাগত বেড়ে চলেছে,সেক্ষেত্রে শিল্পক্ষেত্রে এই শোধিত জল ব্যবহার করা সম্ভব হবে।বর্তমানে যে পদ্ধতিতে দূষিত জলের শোধন হয় তা পর্যাপ্ত নয়।কেননা এই পদ্ধতি অতিরিক্ত জৈবিক শোধন ব্যবস্থার ওপর নির্ভরশীল।এই পদ্ধতি খরচ সাপেক্ষ এবং দীর্ঘস্থায়ী নয়।পাশাপাশি শোধিত জলে বেশি পরিমাণ কার্বনও থেকে যায়।এই বিষয়ে গবেষকরা আরও সমন্বিত উন্নত প্রযুক্তির প্রয়োজনীয়তার কথা মাথায় রেখে এই উন্নত প্রযুক্তির উদ্ভাবন করেন।
নতুন দিল্লীর দ্য এনার্জি এন্ড রিসোর্স ইন্সটিটিউট "ট্যাডক্স" নামে এক উন্নত প্রযুক্তির উদ্ভাবন করে।এই প্রযুক্তির মাধ্যমে শিল্পক্ষেত্রের বর্জ্য জলের জিরো লিকুইড ডিসচার্জের জন্য মূলধনী ব্যয় হ্রাস পাবে ২৫ থেকে ৩০ শতাংশের মতন এবং পরিচালন খরচ ৩০ থেকে ৪০ শতাংশ হ্রাস পাবে।
কেন্দ্রীয় বিজ্ঞান ও প্রযুক্তি দপ্তরের নির্দেশে নতুন দিল্লীর টিইআরআই এই নতুন ট্যাডক্স প্রযুক্তি উদ্ভাবন করে।জল প্রযুক্তি উদ্যোগ  এই প্রযুক্তি উন্নয়নে সাহায্য করে।একই ভাবে ওএনজিসি এনার্জি সেন্টারও সহযোগিতার হাত বাড়িয়ে দেয়।
এই প্রযুক্তির মাধ্যমে উন্নত জীবাণুমুক্ত জল পাওয়া সম্ভব।একই সঙ্গে এই প্রযুক্তি কেমিক্যাল এবং বায়োলজিক্যাল অক্সিজেনের চাহিদাও হ্রাস করে।
ট্যাডক্স প্রযুক্তি সমন্বিত ভাবে আগামীদিনে গড়ে ওঠা প্রকল্পে বর্জ্য জল পুনর্ব্যবহারে বিশেষ ভূমিকা নেবে।একই সঙ্গে এটি বর্তমানের পরিকাঠামো প্রকল্প,টাউনশিপ,বানিজ্যিক কমপ্লেক্স,গ্রিন বিল্ডিং এবং স্মার্ট সিটিতে ব্যবহার করা যেতে পারে।
কেন্দ্রীয় সরকারের জলশক্তি মন্ত্রকের "নমামী গঙ্গে"র বেশ কয়েকটি প্রকল্পে পরীক্ষামূলক ব্যবহার হবে ট্যাডক্স প্রযুক্তি।
(CG/PPM
প্রতিরক্ষামন্ত্রক
ভারতীয় নৌ-বাহিনীর প্রধান অ্যাডমিরাল আর হরি কুমার, দক্ষিণাঞ্চল নেভাল কমান্ডে সমুদ্রে প্রশিক্ষণরত রয়্যাল সৌদি নৌবাহিনীর ক্যাডেটদের প্রথম ব্যাচের সঙ্গে সাক্ষাৎ করেছেন
নতুন দিল্লি, ২ জুন, ২০২৩
ভারতীয় নৌবাহিনীর প্রধান অ্যাডমিরাল আর হরি কুমার কোচিতে দক্ষিণাঞ্চল নেভাল কমান্ডে সমুদ্রে প্রশিক্ষণরত সৌদিআরবের কিং ফায়াড নেভাল অ্যাকাডেমির ক্যাডেটদের সঙ্গে কথা বলেছেন। ভারতীয় নৌবাহিনীর জাহাজ আইএনএস তীর এবং আইএনএস সুজাতায় সমুদ্রবক্ষে রয়্যাল সৌদি নৌবাহিনীর ৫৫ জন ক্যাডেট এবং ৫ প্রশিক্ষককর্মী ভারতীয় নৌবাহিনীর কাছে এই প্রশিক্ষণ নিচ্ছেন। নৌবাহিনীর প্রধানকে প্রশিক্ষণের বিবিধ বিষয় সম্পর্কে অবগত করানো হয়। সুনির্দিষ্ট সময়সূচির মধ্যে প্রশিক্ষণ প্রাপকদের কতখানি অগ্রগতি হয়েছে তাও তাকে জানানো হয়।
প্রশিক্ষণ কর্মসূচি অনুযায়ী সমুদ্রে প্রশিক্ষণ শুরু হওয়ার আগে ক্যাডেটদের প্রাথমিক প্রশিক্ষণে বিভিন্ন বিষয় সম্পর্কেও ওয়াকিবহাল করানো হয়। এই ক্যাডেটরা সমুদ্রবক্ষে ভারতীয় নৌ জাহাজে ১০ দিনের প্রশিক্ষণ সম্পূর্ণ করেছেন। তাদের প্রশিক্ষণের মধ্যে ছিল - সমুদ্রে দিক নির্ণয়, সমুদ্রের পরিস্থিতি মানিয়ে নেওয়া, জাহাজকে নোঙর করানো, উপকূল পর্যবেক্ষণ, জরুরি অবস্থায় ব্যবস্থাগ্রহণ, অগ্নি নির্বাপন প্রভৃতি। সমুদ্রবক্ষে থাকাকালীন যে কঠোর জীবনযাপনের সঙ্গে মানিয়ে নিতে হয় সেক্ষেত্রে উপকূল প্রশিক্ষণে তাদের আইএনএস সুদর্শনিতেও দু’দিনের প্রশিক্ষণের কর্মসূচি রয়েছে।
ভারতীয় নৌ বাহিনীর প্রধানের সঙ্গে আলাপ আলোচনায় প্রশিক্ষণ প্রাপকরা সমুদ্রে এই প্রথম কোনো যুদ্ধ জাহাজে সমুদ্রে প্রশিক্ষণলাভের ব্যাপারে তাদের অভিজ্ঞতার কথা জানান। আলোচনায় প্রশিক্ষক কর্মীরাও জানান, ভারতীয় নৌবাহিনীর কাছ থেকে তারা উচ্চমানের প্রশিক্ষণ পেয়েছেন। অ্যাডমিরাল হরি কুমার রয়্যাল সৌদি নৌ বাহিনী প্রতিনিধিদের ভারতে শুভেচ্ছা জানিয়ে বলেন, সৌদি ক্যাডেটদের ভারতীয় নৌ বাহিনী দ্বারা এই প্রশিক্ষণের মধ্য দিয়েই দু’দেশের নৌ বাহিনীর মধ্যে পারস্পরিক বন্ধুত্বের সম্পর্কের বিষয়টি প্রতিফলিত হয়। সুদানে সম্প্রতি ভারতীয়দের উদ্ধারে সৌদিআরব সরকারের কাছ থেকে সর্বতো সহায়তা পাওয়া গেছে সেকথাও স্বীকার করেন তিনি। দু’দেশের মধ্যে যৌথ মহড়া, কর্মী প্রশিক্ষণ প্রভৃতি ক্ষেত্রে সারা বছর ধরে উল্লেখযোগ্য অগ্রগতির কথা জানিয়ে তিনি বলেন সামুদ্রিক নিরাপত্তার ক্ষেত্রে উভয় দেশের অভিন্ন দৃষ্টিভঙ্গী রয়েছে।
CG/AB/SKD/
(Visitor Counter : 150
প্রধানমন্ত্রীরদপ্তর
রাজ্যসভার সাংসদ অভয় ভরদ্বাজের মৃত্যুতে প্রধানমন্ত্রীর শোক প্রকাশ
নতুন দিল্লী, ১ ডিসেম্বর, ২০২০
প্রধানমন্ত্রী শ্রী নরেন্দ্র মোদী গুজরাট থেকে নির্বাচিত রাজ্যসভার সাংসদ শ্রী অভয় ভরদ্বাজের মৃত্যুতে গভীর শোক প্রকাশ করেছেন। এক টুইট বার্তায় প্রধানমন্ত্রী বলেছেন, "গুজরাট থেকে নির্বাচিত রাজ্যসভার সাংসদ শ্রী অভয় ভরদ্বাজজী একজন বিশিষ্ট আইনজীবী যিনি প্রথম সারিতে থেকে সমাজের কল্যাণে অংশ নিয়েছেন।এটা খুবই দুঃখজনক যে, আমরা একজন উজ্জ্বল এবং অন্তর্দৃষ্টিপূর্ণ মানুষকে হারালাম। তিনি ছিলেন জাতীয় উন্নয়নের অনুরাগী। তাঁর পরিবার ও বন্ধুদের প্রতি সমবেদনা জানাই। ওম শান্তি।"
স্বাস্থ্যওপরিবারকল্যাণমন্ত্রক
পর পর ৭ দিন নতুন সংক্রমিতের চাইতে সুস্থ হয়ে ওঠার সংখ্যা বেশি
পর পর চার দিন নতুন সংক্রমিতের সংখ্যা ৩ লক্ষের কম
গত ২৪ ঘণ্টা দেশে সর্বোচ্চ ২০.৫৫ লক্ষ নমুনা পরীক্ষা হয়েছে- যা নতুন রেকর্ড গড়েছে
নয়াদিল্লী, ২০ মে, ২০২১
পর পর ৭ দিন ভারতে সুস্থ হয়ে ওঠার সংখ্যা নতুন করে সংক্রমিতের থেকে বেশি। গত ২৪ ঘণ্টায় ৩,৬৯,০৭৭ জন সুস্থ হয়ে উঠেছেন।
দেশে এ পর্যন্ত মোট ২,২৩,৫৫,৪৪০ জন আরোগ্য লাভ করলেন। জাতীয় কোভিড মুক্তির হার ৮৬.৭৪ শতাংশ। নতুন করে যারা আরোগ্যলাভ করেছেন তাঁদের মধ্যে ৭৫.১১ শতাংশ ১০টি রাজ্যের বাসিন্দা।
আর একটি ইতিবাচক দিক হল, পর পর চার দিন নতুন করে সংক্রমিত হয়েছেন ৩ লক্ষেরও কম। গত ২৪ ঘণ্টায় ২,৭৬,১১০ জন সংক্রমিত হয়েছেন। এর মধ্যে ৭৭.১৭ শতাংশ ১০টি রাজ্যের বাসিন্দা। তামিলনাড়ুতে ৩৪,৮৭৫ জন, কর্ণাটকে ৩৪,২৮১ জন এবং মহারাষ্ট্রে ৩৪,০৩১ জন সংক্রমিত হয়েছেন।
অন্যদিকে ভারতে সক্রিয় চিকিৎসাধীনের সংখ্যা কমে ৩১,২৯,৮৭৮-এ নেমে এসেছে। দেশে মোট সংক্রমিতের ১২.১৪ শতাংশ বর্তমানে চিকিৎসাধীন। এঁদের মধ্যে ৬৯.২৩ শতাংশ ৮টি রাজ্যের বাসিন্দা।
গত ২৪ ঘণ্টায় ভারতে ২০,৫৫,০১০টি নমুনা পরীক্ষা হয়েছে, যা ভারতের ইতিহাসে সর্বোচ্চ। এর ফলে দেশ এক নতুন রেকর্ডে পৌঁছলো। দৈনিক সংক্রমণের হার দাঁড়িয়েছেন ১৩.৪৪ শতাংশ।
গত ২৪ ঘণ্টায় ৩,৮৭৪ জন সংক্রমিত মারা গেছেন। জাতীয় মৃত্যুর হার ১.১১ শতাংশ। এদের মধ্যে ৭২.২৫ শতাংশ ১০টি রাজ্যের বাসিন্দা। মহারাষ্ট্রে ৫৯৪ জন ও কর্ণাটকে ৪৬৮ জন নতুন করে প্রাণ হারিয়েছেন।
দেশজুড়ে তৃতীয় পর্যায়ের টিকাকরণে আজ পর্যন্ত মোট ১৮,৭০,০৯,৭৯২টি টিকার ডোজ দেওয়া হয়েছে। স্বাস্থ্যকর্মীদের মধ্যে টিকার প্রথম ডোজ পেয়েছেন ৮৬,৮৫,৯৩৪ জন। দ্বিতীয় ডোজ পেয়েছেন ৬৬,৬৭,৩৯৪ জন। সামনের সারিতে থাকা করোনা যোদ্ধাদের মধ্যে টিকার প্রথম ডোজ পেয়েছেন ১,৪৬,৩৬,৫০১ জন। দ্বিতীয় ডোজ পেয়েছেন ৮২,৫৬,৩৮১ জন। ৪৫-৬০ বছর নাগরিকদের মধ্যে টিকার প্রথম ডোজ পেয়েছেন ৫,৮৩,৪৭,৯৫০ জন। দ্বিতীয় ডোজ পেয়েছেন ৯৪,৩৬,১৬৮ জন। ষাটোর্দ্ধ নাগরিকদের মধ্যে টিকার প্রথম ডোজ পেয়েছেন ৫,৪৯,৩৬,০৯৬ জন। দ্বিতীয় ডোজ পেয়েছেন ১,৮০,২৬,১৭৯ জন। ১৮-৪৪ বছর বয়সী নাগরিকদের মধ্যে টিকার প্রথম ডোজ পেয়েছেন ৭০,১৭,১৮৯ জন। এদের মধ্যে ৬৬.৬১ শতাংশ ১০টি রাজ্যের বাসিন্দা।
CG/CB/NS
(Visitor Counter : 160
প্রধানমন্ত্রীরদপ্তর
ঈদ-উল-আযহা উপলক্ষ্যে দেশবাসীর প্রতি প্রধানমন্ত্রী শুভেচ্ছা
নয়াদিল্লী, ১ আগস্ট, ২০২০
প্রধানমন্ত্রী শ্রী নরেন্দ্র মোদী ঈদ-উল-আযহা উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন ‘ঈদ মুবারক! আজকের এই দিনটি ন্যায়পরায়ণ, সম্প্রীতি ও সমন্বিত একটি সমাজ গঠনের অনুপ্রেরণা যোগায়। সমাজের ভ্রাতৃত্ববোধ এবং করুণার ভাবনা আরও প্রসারিত হোক।’
CG/CB/NS
(
প্রধানমন্ত্রীরদপ্তর
শেখ মোহামেদ বিন জায়েদ আল নাহিয়ান সংযুক্ত আরব আমীরশাহীর রাষ্ট্রপতি হিসেবে নির্বাচিত হওয়ায় প্রধানমন্ত্রীর অভিনন্দন
নতুনদিল্লি, ১৪ই মে, ২০২২
শেখ মোহামেদ বিন জায়েদ আল নাহিয়ান সংযুক্ত আরব আমীরশাহীর রাষ্ট্রপতি নির্বাচিত হওয়ায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন।
এক ট্যুইট বার্তায় শ্রী মোদী বলেছেন,
“আবু ধাবীর শাসক শেখ মোহামেদ বিন জায়েদ আল নাহিয়ান সংযুক্ত আরব আমীরশাহীর রাষ্ট্রপতি নির্বাচিত হওয়ায় তাঁকে অভিনন্দন জানাই। আমি নিশ্চিত তাঁর যোগ্য ও দূরদর্শী নেতৃত্বে আমাদের সর্বাঙ্গীণ কৌশলগত অংশীদারীত্ব আরো শক্তিশালী হবে। @MohamedBinZayed"
CG/CB/
(
বিজ্ঞানওপ্রযুক্তিমন্ত্রক
ভেষজ চিকিৎসায় ব্যবহারের জন্য অ্যান্টার্কটিক ব্যাকটেরিয়া থেকে সোনার ন্যানো পার্টিক্যাল্স-এর পরিবেশ-বান্ধব সংশ্লেষ
নয়াদিল্লী, ২৯ জুন, ২০২০
ন্যাশনাল সেন্টার ফর পোলার অ্যান্ড ওশান রিসার্চ  এবং গোয়ো বিশ্ববিদ্যালয়  বিষক্রিয়া বিহীন, স্বল্প ব্যয়ে এবং পরিবেশ বান্ধব উপায়ে সাইকোট্রোল্যান্ট অ্যান্টার্কটিক ব্যাকটেরিয়া ব্যবহার করে সোনার ন্যানো পার্টিক্যালস  সফলভাবে সংশ্লেষ করেছে। একটি সমীক্ষার মাধ্যমে, এনসিপিওআর এবং জিইউ জানিয়েছে যে ২০-৩০ ন্যানো মিটার গোলাকার আকারের জিএনপিগুলি নিয়ন্ত্রিত পরিবেশে সংশ্লেষ করা যায়। এই জিএনপিগুলি একটি যৌগিক ভেষজ চিকিৎসায় পরীক্ষামূলক হিসাবে ব্যবহার করা যেতে পারে। বিশেষত ক্যান্সার চিকিৎসায়, অ্যান্টি-ভাইরাল, অ্যান্টি-ডায়াবেটিক এবং কোলেস্টেরল হ্রাসকারী ওষুধে ব্যবহার করা যেতে পারে।
এনসিপিওআর-জিইউ সমীক্ষায় দেখা গেছে জিএনপিগুলির জিনোটক্সিক ব্যাকটেরিয়ার সালফেট হ্রাস করেছে। ব্যাকটেরিয়া কোষের ডিএনএ-র জিনগত প্রভাব বিস্তার করে জিএনপিগুলি এসআরবি এবং সালফাইড উপাদন বৃদ্ধি রোধ করে পর্যাপ্ত অ্যান্টি-ব্যাকটেরিয়াল তৈরি করে। জেনোটোকসিসিটি রাসায়নিক বিক্রিয়া ঘটিয়ে ডিএনএর জিনগত পরিবর্তন ঘটাতে সক্ষম হয় এবং এইভাবে কোষের রূপান্তর ঘটায় যা অনেক সময় ক্যান্সারের কারণ হতে পারে।
ন্যানো পার্টিক্যাল্স  এর বায়োমেডিক্যাল, অপটিক্যাল এবং ইলেকট্রনিক্স গবেষণা ক্ষেত্রে এর ব্যবহারের সম্ভাবনা রয়েছে। বায়োমেডিক্যাল ক্ষেত্রে ধাতব এনপিগুলি দক্ষতার সাথে ব্যবহার করা হয়েছে এবং জিএনপিগুলি বায়োমেডিক্যাল গবেষণায় কার্যকর বলে প্রমাণিত হয়েছে।
ন্যানো টেকনোলজি হল এমন একটি প্রযুক্তি যা ১ থেকে ১০০ ন্যানোমিটার আকারের কন্ট্রোলড ম্যানিপুলেশনের মাধ্যমে নতুন এবং অভিনব উপকরণ তৈরি করে। জিএনপিগুলির অনন্য অপটিকাল বৈশিষ্ট্যও রয়েছে।
জিএনপিগুলি ইলেকট্রনিক্স শিল্পেও কার্যকর বলে মনে করা হচ্ছে। বিজ্ঞানীরা বায়ুতে উদ্বায়ী জৈব যৌগ ভেঙে জৈব অণুর সাথে জিএনপিগুলিকে সংশ্লেষ করার জন্য ঘরের তাপমাত্রায় অনুঘটক হিসাবে জিএনপিগুলিকে সংযুক্ত করে ন্যানো পার্টিক্যাল্স অর্গানিক মেমরি ফিল্ড-এফেক্ট ইফেক্ট ট্রানজিস্টর তৈরি করে। সাইকোট্রোল্যান্ট অ্যান্টার্কটিক ব্যাকটেরিয়া ব্যবহার করে জিএনপিগুলিতে সোনার আয়ন কমানো যেতে পারে।
CG/SS/NS
(Visitor Counter : 113
নারীওশিশুবিকাশমন্ত্রক
ভারতের চার লক্ষের বেশী বিদ্যালয়ে গড়ে উঠেছে পুষ্টি উদ্যান
কলকাতা , ২রা সেপ্টেম্বর, ২০২২
খাদ্য সমস্যা দূরীকরণ ও শিশুদের বিদ্যালয়মুখী করার জন্য প্রধানমন্ত্রী পোষণ শক্তি নির্মাণ বা পি এম পোষণ প্রকল্প দেশজুড়ে বাস্তবায়িত হচ্ছে । দরিদ্র ও সমাজের পিছিয়ে থাকা পরিবারের শিশুরা যাতে নিয়মিত স্কুলে গিয়ে পড়াশোনা করে এবং বিদ্যালয়ে মিড ডে মিল এর মাধ্যমে প্রয়োজনীয় পুষ্টিকর খাবার তারা পায় সেটি নিশ্চিত করতে এই প্রকল্পের আওতায় দেশের চার লক্ষ স্কুলের পুষ্টি উদ্যান গড়ে তোলা হয়েছে । সরকারি বিদ্যালয় এবং সরকার পোষিত বিদ্যালয়ের বাল-বাটিকা এবং প্রথম থেকে অষ্টম শ্রেণীর ছাত্রছাত্রীরা পড়াশোনার ফাঁকে স্কুল চত্বরে এই বাগান গড়ে তুলছে। এখানে উৎপাদিত সবজি, মিড ডে মিলে ব্যবহার করা হয় । মিড ডে মিলে স্কুলের দিন প্রকল্পের মাধ্যমে যে খাবার দেওয়া হয় সেখানে প্রাথমিক স্তরে ছাত্রছাত্রীরা যাতে ৪৫০ ক্যালোরি এবং ১২ গ্রাম প্রোটিন পায় তা নিশ্চিত করা হয়। উচ্চ প্রাথমিক স্তরের ছাত্র-ছাত্রীদের জন্য এই খাবারে ৭০০ ক্যালোরি এবং কুড়ি গ্রাম প্রোটিন নিশ্চিত করা হয়।
কেন্দ্র প্রতিবছর এই প্রকল্পে কুড়ি হাজার কোটি টাকা ব্যয় করে। ২০২২-২৩ অর্থবর্ষে পিএম পোষণে ৩১ লক্ষ মেট্রিক টন খাদ্য বরাদ্দ করা হয়েছে।
মিড ডে মিল প্রকল্পে স্থানীয় স্তরের মানুষের অংশগ্রহণ বাড়াতে তিথি ভোজন কর্মসূচি শুরু করা হয়েছে। জাতীয় স্তরে গুরুত্বপূর্ণ দিন, বিশিষ্টজনেদের জন্মদিন সহ উল্লেখযোগ্য দিনে এই কর্মসূচির মাধ্যমে স্বেচ্ছাসেবকরা তাদের নিজ নিজ অঞ্চলে স্কুলের ছাত্র-ছাত্রীদের খাবার পরিবেশন করে । রাজ্য এবং কেন্দ্রশাসিত অঞ্চলগুলি এ কাজে মহিলা স্বনির্ভর গোষ্ঠী এবং কৃষি পণ্য উৎপাদন সংগঠনগুলির অংশগ্রহণকে উৎসাহিত করে । এই প্রকল্পে জোয়ার বাজরা রাগি দিয়ে তৈরি বানানো খাদ্য সরবরাহের উৎসাহিত করা হয়।
PG/CB
(Visitor Counter : 60
প্রধানমন্ত্রীরদপ্তর
ব্রিকস জলশক্তিমন্ত্রীদের প্রথম বৈঠক ভারতে করতে প্রধানমন্ত্রীর প্রস্তাব
একাদশ ব্রিকস শীর্ষ সম্মেলনের পুর্ণাঙ্গ অধিবেশনে প্রধানমন্ত্রীর ভাষণ
নতুনদিল্লি, ১৪ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ ব্রাজিলে একাদশ ব্রিকস শীর্ষ সম্মেলনের পুর্ণাঙ্গ অধিবেশনে ভাষণ দেন। এই অধিবেশনে ব্রিকস সদস্যভুক্ত অন্যান্য রাষ্ট্রপ্রধানরাও অংশগ্রহণ করেন।
প্রধানমন্ত্রী বলেন, এই সম্মেলনের মূল বিষয়টি “উদ্ভাবনী ভবিষ্যতের লক্ষ্যে অর্থনৈতিক উন্নয়ন” অত্যন্ত বাস্তবোচিত। উদ্ভাবন এখন আমাদের উন্নয়নের ভিত্তি। উদ্ভাবনের জন্য ব্রিকস গোষ্ঠিভুক্ত দেশগুলির মধ্যে সহযোগিতা বৃদ্ধির উপর তিনি গুরুত্ব আরোপ করেন।
শ্রী নরেন্দ্র মোদী বলেন, এখন এমনএমন সময় এসেছে, যখন যখন ব্রিকসের কাজের ধারার অভিমুখ চিন্হিত করতে হবে। আগামী ১০ বছরে পারস্পরিক সহযোগিতাকে আরো ফলপ্রসু করে তুলতে হবে। তিনি বলেন, অনেক ক্ষেত্রে সাফল্য এলেও এখনো অন্যান্য বিভিন্ন ক্ষেত্রে সাফল্য আনার সুযোগ তৈরি করতে হবে। প্রধানমন্ত্রী পারস্পরিক ব্যবসা বাণিজ্য ও বিনিয়োগের ওপর বিশেষ গুরুত্ব আরোপের আহ্বান জানান। তিনি বলেন, যেখানে বিশ্বের মোট জনসংখ্যার চল্লিশ শতাংশ ব্রিকস গোষ্ঠীভুক্ত দেশে বসবাস করেন সেখানে এই গোষ্ঠীভুক্ত দেশগুলির মধ্যে আন্তঃবাণিজ্যের পরিমাণ মাত্র ১৫ শতাংশ।
ভারতে সদ্য শুরু হও্য়া‘ফিট ইন্ডিয়া মুভমেন্ট’এর প্রসঙ্গ উল্লেখ করে তিনি বলেন, ফিটনেস ও সুস্বাস্থ্যের বিষয়ে ব্রিকস গোষ্ঠীভুক্ত দেশগুলির মধ্যে আরো যোগাযোগ বাতিল তোলার প্রয়োজন। শহরাঞ্চলে স্থায়ী জল ব্যবস্থাপনা ও পয়ঃপ্রণালী অত্যন্ত গুরুত্বপূর্ণ বিষয় এবং এই লক্ষ্যে ব্রিকস গোষ্ঠীভুক্ত দেশগুলির জলশক্তি মন্ত্রীদের প্রথম বৈঠকভারতে করার জন্য প্রধানমন্ত্রী প্রস্তাব দেন।
সন্ত্রাসবাদের মোকাবিলায় ব্রিকসের কৌশল স্থির করতে প্রথম সম্মেলন আয়োজিত হওয়ায় শ্রী নরেন্দ্র মোদী সন্তোষ ব্যক্ত করেন। জঙ্গীবাদ ও সংগঠিত অপরাধের মোকাবিলায় ব্রিকস নিরাপত্তা সহযোগিতা মজবুত করতে পাঁচটি কার্যকরী গোষ্ঠীর কাজের বিষয়ে তিনি যথেযথেষ্ট আশাবাদীবলে জানানবলে।
ভিসা, সামাজিক নিরাপত্তা চুক্তি ও যোগ্যতার বিষয়ে পারস্পরিক সহযোগিতার মাধ্যমেই এই পাঁচটি দেশের মানুষ ভ্রমণ ও কাজের ক্ষেত্রে সৌহার্দ্যপূর্ণ পরিবেশের সুযোগ পাবেন বলে প্রধানমন্ত্রী তাঁর ভাষণের শেষে উল্লেখ করেন।
CG/CB
(Visitor Counter : 91
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ১৩ অগাস্ট, ২০২১
দেশব্যাপী টিকাকরণ অভিযানের আওতায় এখনও পর্যন্ত ৫২ কোটি ৯৫ লক্ষেরও বেশি টিকার ডোজ দেওয়া হয়েছে
মোট আক্রান্তের মধ্যে সুস্পষ্টভাবে করোনায় আক্রান্তের হার ১.২০ শতাংশ, যা ২০২০’র মার্চ থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৮৫ হাজার ২২৭
সুস্থতার হার এ যাবৎ সর্বাধিক; বর্তমানে এই হার ৯৭.৪৬ শতাংশ
দেশে এখনও পর্যন্ত করোনা মুক্ত হয়েছেন ৩ কোটি ১৩ লক্ষ ২ হাজার ৩৪৫ জন
দেশে গত ২৪ ঘণ্টায় সুস্থ হয়েছেন ৪২ হাজার ২৯৫ জন
একইভাবে, দেশে গত ২৪ ঘণ্টায় নতুন করে আক্রান্তের সংখ্যা ৪০ হাজার ১২০
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে এই হার ২.১৩ শতাংশ
দৈনিক-ভিত্তিতে আক্রান্তের হার ২.০৪ শতাংশ, যা গত ১৮ দিন যাবৎ ৩ শতাংশের নীচে
দেশে নমুনা পরীক্ষার পরিকাঠামো লাগাতার বেড়েছে – মোট নমুনা পরীক্ষার সংখ্যা ৪৮ কোটি ৯৪ লক্ষ
CG/BD/SB
(Visitor Counter : 144
প্রধানমন্ত্রীরদপ্তর
প্রধানমন্ত্রীর পশ্চিমবঙ্গে বন্যাদুর্গতদের পিএমএনআরএফ থেকে এককালীন সাহায্যের ঘোষণা
নতুনদিল্লি, ৪ঠা আগস্ট, ২০২১
প্রধানমন্ত্রী শ্রী নরেন্দ্র মোদী পশ্চিমবঙ্গে বন্যার কারণে মৃতদের নিকটাত্মীয়কে এককালীন ২ লক্ষ টাকা সাহায্য দেবার কথা ঘোষণা করেছেন। আহতদের ৫০হাজার টাকা দেওয়া হবে বলে তিনি জানিয়েছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে , “পিএমএনআরএফ থেকে পশ্চিমবঙ্গে বন্যার কারণে মৃতদের নিকটাত্মীয়কে এককালীন ২ লক্ষ টাকা সাহায্য দেওয়া হবে। আহতদের দেওয়া হবে ৫০হাজার টাকা । “
CG/CB/
(
অর্থমন্ত্রক
অর্থ-ব্যবস্থায় খরচ বাড়াতে রাষ্ট্রায়ত্ত সংস্থাগুলির মূলধন ব্যয় সংক্রান্ত পঞ্চম পর্যালোচনা বৈঠকে অর্থমন্ত্রী
নয়াদিল্লি, ২৭ নভেম্বর, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ এখানে ভিডিও কনফারেন্সের মাধ্যমে বিদ্যুৎ, খনি এবং আনবিক শক্তি দপ্তরের বিভাগীয় সচিব তথা এই দপ্তরগুলির অধীনস্থ ১০টি রাষ্ট্রায়ত্ত সংস্থার চেয়ারম্যান তথা ম্যানেজিং ডাইরেক্টরদের সঙ্গে মূলধনী ব্যয় পর্যালোচনা করেন। কোভিড-১৯ মহামারীর প্রেক্ষিতে আর্থিক বিকাশ হার ত্বরান্বিত করতে সংশ্লিষ্ট বিভিন্ন পক্ষের সঙ্গে এটি অর্থমন্ত্রীর পঞ্চম বৈঠক।
২০২০-২১ এ ৬১ হাজার ৪৮৩ কোটি টাকা মূলধন ব্যয়ের যে লক্ষ্য স্থির হয়েছিল, তার মধ্যে চলতি বছরের ২৩শে নভেম্বর পর্যন্ত ২৪ হাজার ২২৭ কোটি টাকা অর্থাৎ ৩৯.৪ শতাংশ অর্থ মূলধনী ব্যয় করা সম্ভব হয়েছে।
রাষ্ট্রায়ত্ত সংস্থাগুলির কাজকর্ম পর্যালোচনা করে শ্রীমতী সীতারমন বলেন, মূলধনী ব্যয় আর্থিক অগ্রগতির এক গুরুত্বপূর্ণ চালিকাশক্তি। তাই, ২০২০-২১ এবং ২০২১-২২ অর্থবর্ষে মূলধনী ব্যয় বাড়ানো প্রয়োজন। সংশ্লিষ্ট বিভাগীয় মন্ত্রী এবং রাষ্ট্রায়ত্ত সংস্থাগুলির মূলধনী ব্যয়ের ধার্য লক্ষ্য পূরণে সক্রিয় প্রচেষ্টা গ্রহণের জন্য অর্থমন্ত্রী তাঁদের কাজের প্রশংসা করেন। অর্থমন্ত্রী অবশ্য বলেন, তৃতীয় ত্রৈমাসিকে মূলধনী ব্যয়ের ধার্য ৭৫ শতাংশ অর্থ ব্যয়ে আরও উদ্যোগী হওয়া প্রয়োজন। ২০২০-২১ অর্থবর্ষের চতুর্থ ত্রৈমাসিকে ১০০ শতাংশের বেশি মূলধনী ব্যয়ের লক্ষ্য পূরণে শ্রীমতী সীতারমন রাষ্ট্রায়ত্ত সংস্থাগুলিকে আরও ভালো কাজকর্মের জন্য উৎসাহিত করেন, যাতে সঠিক সময়ের মধ্যেই মূলধনী ব্যয়ের লক্ষ্য পূরণ করা যায়।
শ্রীমতী সীতারমন মূলধনী ব্যয়ের লক্ষ্য পূরণে রাষ্ট্রায়ত্ত সংস্থাগুলির কাজকর্মে আরও বেশি নজর দেওয়ার জন্য বিভাগীয় সচিবদের পরামর্শ দেন। রাষ্ট্রায়ত্ত সংস্থাগুলির অমীমাংসিত বিভিন্ন বিষয়ে দ্রুত সমাধানে উদ্যোগী হতেও তিনি সচিবদের নির্দেশ দেন।